Карен Киулиан Гагра араион ахада ихаҭыԥуаҩс даҭоуп
16:10 12.12.2022 (ирҿыцуп: 16:32 12.12.2022)
© Foto / Курорт Гагра - Официальный сайтКюлян Карен
© Foto / Курорт Гагра - Официальный сайт
2020 шықәса раахыс ари аус дахагылан Хачик Минасиан.
АҞӘА, ԥхынҷкәын 12 – Sputnik. Карен Киулиан Гагра араион ахада Иури Ҳагәышь ихаҭыԥуаҩыс даҭоуп ҳәа аарыцҳауеит араион ахадара асоциалтә ҳақәа.
Иара инапы ианҵахоит атранспорти аимадареи, ақыҭанхамҩеи анхамҩа аҟәшеи рызҵаарақәа, араион ахадареи арратә комиссариати Гагра араион АҶА аҟәшеи рызҵаарақәа.
Карен Киулиан диит Гагра хәажәкыра 20, 1987 шықәсазы. 2004 шықәсазы далгеит абжьаратә школ №4, анаҩс дҭалеит Новочеркассктәи ааглыхра -гуманитартә коллеџь азиндырратә факультет.
2020 шықәсазы РАНХиГС аҿы апрограмма "Аҳәынҭқарратәи амуниципалтәи напхгараҭареи" дахысит. 2022 шықәса раахыс Киулиан Гагра араион Аизара ахантәаҩ ицхырааҩыс дыҟан.